भारत सरकार 
नागर विमानन मंत्रालय 
राज्य सभा 
लिखित प्रश्न संख्या : 1108 
दिनांक 7 मार्च , 2013 / 16 फाल्‍गुन, 1934 (शक) को दिया जाने वाला उत्तर 
तेजपुर और लीलावारी हवाई अड्डों की विमान सेवाएं समाप्‍त करना 
	1108. 
	श्री वीरेन्‍द्र प्रसाद वैश्‍य : 

	
	श्री टी.एम. सेल्‍वागणपति : 


क्या नागर विमानन मंत्री यह बताने की कृपा करेंगे कि : 
(क) क्‍या यह सच है कि असम के तेजपुर और लीलाबारी विमानपत्‍तनों से एअर इंडिया और निजी क्षेत्र की एअरलाइनों की विमान सेवाएं समाप्‍त कर दी गई हैं; 
(ख) यदि हां, तो तत्‍संबंधी ब्‍यौरा क्‍या है; 
(ग) ऐसे कदम उठाए जाने के क्‍या कारण हैं जबकि ब्रह्मपुत्रा के संपूर्ण उत्‍तरी तट पर केवल यही दो विमानपत्‍तन स्थित हैं जो अरुणाचल प्रदेश के लिए भी महत्‍वपूर्ण हैं तथा इसके साथ ही जहां लीलाबारी विमापत्‍तन देश के सुदूर और ग्रामीण क्षेत्र में स्थित है वहीं तेजपुर विमानपत्‍तन असैन्‍य प्रयोजनों के अतिरिक्‍त रक्षा संबंधी दृष्टिकोण से भी महत्‍वपूर्ण है; और 
(घ) असम के इन दो विमानपत्‍तनों के लिए दोबारा विमान प्रचालन कब तक शुरू किए जाने की संभावना है? 
उत्तर 
नागर विमानन मंत्रालय के राज्य मंत्री (श्री के.सी. वेणुगोपाल) 
(क) से (ग) कोई भी प्राइवेट सेक्‍टर की एयरलाइनें असम में तेजुपर और लीलाबाड़ी से प्रचालन नहीं कर रही हैं। एलाइज एअर द्वारा लीलाबाड़ी तथा तेजपुर से बंद की गई उड़ानों का विवरण इस प्रकार है:- 
मार्ग                                                                                                  उड़ान बंद करने की तिथि 
लीलाबाड़ी/डिब्रूगढ़                                                                              26.05.2013 
कोलकाता/गुवाहाटी/लीलाबाड़ी/गुवाहाटी/कोलकाता                             01.01.2013 
कोलकाता/सिलचर/तेजपुर/सिलचर/कोलकाता                                   01.01.2013 
गुवाहाटी/जोरहाट/तेजपुर/गुवाहाटी                                                    01.01.2013 
गुवाहाटी/लीलाबाड़ी/तेजपुर/गुवाहाटी                                                 01.01.2013 
(ग) एलाइंज एयर ने वाणिज्यिक अव्‍यवहार्यता के कारण उपरोक्‍त सहित कुछ मार्गों पर उड़ानें बंद कर दी हैं। 
(घ) घरेलू सेक्‍टर पर प्रचालन विनियमित कर लिया गया है तथा संबंधित एयरलाइनों द्वारा मार्ग संवितरण दिशानिर्देशों के अनुपालन के अधीन वाणिज्यिक व्‍यवहार्यता के आधार पर उड़ानों का प्रचालन किया जा रहा है। सरकार ने उत्‍तर-पूर्वी क्षेत्रों सहित देश के विभिन्‍न क्षेत्रों में विमान परिवहन सेवाओं की आवश्‍यकता को ध्‍यान रखते हुए मार्ग संवितरण दिशानिर्देश निर्धारित किए हैं। तथापि यह एयरलाइनों पर निर्भर करता है कि वे इन मार्ग संवितरण दिशानिर्दशों का अनुपालन करते हुए स्‍थान विशेष की यातायात मांग तथा वाणिज्यिक व्‍यवहार्यता के आधार पर विमान सेवाएं उपलब्‍ध कराएं। 

***** 

